JAVNI POZIV ZA ANGAŽMAN KONSULTANTICE ZA IZRADU PUBLIKACIJE O POLOŽAJU POVRATNIKA U SREBRENICI

Naziv pozicije:

Konsultant za izradu publikacije o položaju povratnika u Srebrenici

Lokacija:

Rad na daljinu/Terenski rad u Srebrenici, Bosna i Hercegovina (po potrebi)

Trajanje zadatka:

Projekatni zadatak mora biti završen do 3. novembra 2024. godine, a predviđeno je da u predviđenom periodu konsultanta/ice raditi na izradi dokumenta maksimalno 10 dana.

Tip ugovora:

Konsultantski ugovor

Pozadina:

Centar ženskih pava objavljuje javni poziv za angažman konsultantice u okviru projekta „Podrška žrtvama i preživjelim za bolji pristup pravdi i institucionalnim uslugama,“ koji finansira Evropska unija (EU) i sprovedi Razvojni program Ujedinjenih nacija (UNDP). Projekat se fokusira na jačanje prava i zaštite povratnika i civilnih žrtava rata u Bosni i Hercegovini kroz dosljednu primjenu zakona i poboljšanje saradnje između relevantnih aktera.

Jedan od glavnih ciljeva ovog projekta je analiza trenutnog položaja povratnika u Srebrenici, uključujući pristup pravima, zdravstvenim i obrazovnim uslugama, te društvenu integraciju. Na osnovu te analize biće izrađene preporuke za poboljšanje institucionalnih odgovora na potrebe povratnika.

## opis zadatka:

Konsultant/ica je obavezna da učestvuje na uvodni sastanak kako bi se detaljeno objasnio zadatak, podjelili neophodni materijali i dogovorila dinamika rada.

Konsultant/ica će biti angažovana za izradu publikacije od 14 stranica, koja će pružiti sveobuhvatnu analizu položaja povratnika u Srebrenici s fokusom na:

* Pravni okvir: Pregled relevantnih zakona i izazova u njihovoj primjeni.
* Pristup zdravstvenoj zaštiti: Procjena dostupnosti zdravstvenih usluga za povratnike.
* Pristup obrazovanju: Istraživanje inkluzivnosti obrazovnog sistema za djecu i odrasle povratnike.
* Društveni život i integracija: Analiza društvenog angažmana povratnika i njihovog učešća u lokalnim procesima.
* Zaključci i preporuke: Praktične smjernice za unapređenje položaja i integracije povratnika.

Konsultant/ica će prvi nacrt publikacije dostaviti do 15.10.2024.g. na odobrenje i komentare Centru ženskih prava, a nakon toga je potrebno da finanlni dokument u kome su uvaženi komentari dostavi do 03.11.2024.g. čime se smatra da je posao završen.

## zadaci i vremenski okvir:

|  |  |  |
| --- | --- | --- |
| **Zadatak** | **Broj dana po zadatku** | **Rok za dostavu** |
| Nacrt publikacije do 14 strana dostavljen na odobrenje i komentare | 7 dana | 15 oktobra 2024 |
| Finalna publikacija dostavljena sa uvaženim komentarima | 3 dana | 3 novembar 2024 |

## Rezultati:

Finalna publikacija mora biti dostavljena u elektronskom formatu (PDF i Word dokument) najkasnije do 3. novembra 2024. godine.

## Kvalifikacije i iskustvo:

* Bachelor diploma iz društvenih nauka, prava ili srodnih oblasti.
* Najmanje 10 godina profesionlnog iskustva u oblasti prava, socijalne i žaštite ljudskih prva osjetljivih grupa u vladinom ili nevladinom sektoru
* Relevantno iskustvo u istraživanju i izradi publikacija o društvenim, pravnim, socijalnim i drugim pitanjima iz oblasti zaštite ljudskih prava, uključujući osjetljive grupe u postkonfliktnom okruženju
* Poznavanje pravnog okvira u BiH koji reguliše prava i obaveze povratnika i raseljenih licaIzvrsne analitičke sposobnosti i vještine pisanja na koncizan i jasan način

## Proces prijave:

Zainteresovane kandidatkinje/kandidati su pozvane/i da dostave:

* Ažurirani CV sa relevantnim iskustvom.
* Dokaz o obrazovanju.
* Kratak opis predloženog pristupa zadatku.
* Uzorci prethodnih relevantnih radova.
* Finansijsku bruto ponudu

**Rok za prijavu: Prijave se mogu dostaviti najkasnije do 25. septembra 2024. godine.**

Prijave je potrebno poslati poštom na adresu:

Centar ženskih prava

Mejdandžik 9, 72 000 Zenica

Ili putem e-maila na: czppzz@gmail.com

**Sa naznakom „Prijava na javni poziv u okviru projekta ‘Podrška žrtvama i preživjelim za bolji pristup pravdi i institucionalnim uslugama.’“**

## Uslovi:

Ovaj angažman podrazumijeva ugovor sa fiksnom naknadom, a isplata će biti izvršena po isporuci dogovorenih rezultata.